חוסה חואן בראה

חוסה חואן "ג'יי. ג'יי." בראה (באנגלית: José Juan "J. J." Barea; נולד ב-26 ביוני 1984) הוא כדורסלן פוארטו ריקני, המשחק בעמדת הרכז. חוסה חואן בראה הוא בנם של ג'יימי בראה ומרתה מורה. הוא נולד במאיאגואס, פוארטו ריקו וגודל שם עד שהיה בן 17. במהלך הזמן הזה הוא היה חלק מגדוד 790 של הצופים באמריקה במשך 7 שנים. אחר כך הוא עבר למיאמי, פלורידה. הוא הצטרף לתוכנית "מיאמי טרופיקס" שאורגנה על ידי ארטורו אלוורז ומיגל מרקאדו. כחלק מתוכנית מיאמי טרופיקס, נרשם בראה ל"בית ספר הנוצרי במיאמי", שם הוא שיחק בקבוצת הכדורסל בשנתו האחרונה בתיכון. במהלך העונה השיג בראה ממוצע נקודות של 24.8 למשחק. בסיומה של העונה הוא נבחר לחמישיית אול-פלורידה סטייט ולשחקן השנה באזור Miami-Dade’s. בראה שיחק בעונת 2001-2002 בקבוצה אינדיאוסדה מאיאגואס שבליגה הפורטוריקנית, ולאחר מכן עבר לשחק באוניברסיטת נורת'איסטרן 4 שנים, בין 2002-2006. באינדיאוס בראה לא בלט, וקלע 2.1 נקודות בממוצע למשחק. בשתי עונותיו האחרונות הוא הגיע לשלב האחרון בדרך לפרס על שם בוב קוזי, אך לא זכה בתואר בשתיהן. בעונתו הראשונה, עונת 2002/2003, בראה הוביל את קבוצתו והיה שלישי באזור שלו בנקודות בממוצע כשקלע 17.0 למשחק. הוא הפך לראשון מהאוניברסיטה שקלע 400 נקודות ומסר 100 אסיסטים כבר בעונתו הראשונה. בעונה זו הוא השיג דאבל פיגרס 25 פעמים. בעונת 2003/2004, עונתו השנייה של בראה, הוא הוביל את קבוצתו בנקודות והיה שני באזור עם 20.7 בממוצע למשחק. בכך הוא הפך לשחקן הראשון בנורת'איסטרן מאז רג'י לואיס בעונת 1986/1987 שקולע יותר מ-20 נקודות בממוצע למשחק. הוא השיג דאבל דאבל כשקלע 19 והוסיף 10 אסיסטים בניצחון על מכללת מערב וירג'יניה. בעונת 2004/2005 דורג בראה במקום השני באזור ובמקום השמיני במדינה בנקודות בממוצע, עם 22.2 למשחק. הוא הוביל את האזור שלו והיה חמישי במדינה באסיסטים כשמסר 7.3 בממוצע למשחק. הוא השווה את שיא המכללה בנקודות למשחק אחד כשקלע 41 נגד מכללת סטוני ברוק. בעונתו הרביעית והאחרונה במכללה הוא השיג 8.4 אסיסטים בממוצע למשחק. בעונה זו הוא נבחר לשחקן העונה באזור ה-CAA‏ (Colonial Athletic Association). הוא הוביל את קבוצתו בנקודות בממוצע למשחק כשקלע 21.0. במהלך כל קריירת המכללות שלו נבחר בראה פעמיים לחמישיית אול-אמריקן. בראה סיים את הקריירה שלו בנורת'איסטרן כקלעי השנייה בהיסטוריה של המכללה, עם 2,209 נקודות, שני רק לרג'י לואיס. בנוסף הוא מוסר האסיסטים השני בטיבו בהיסטוריה של המכללה עם 721 אסיסטים וקלעי השלשות הטוב ביותר במכללה עם 255 סלי שלוש. בראה החל לשחק באופן מקצועי בגל 17 בלבד, בליגת העל הפורטוריקנית בקבוצה אינדיאוס דה מאיאגואס. הוא שיחק בה 13 משחקים וקלע 2.1 נקודות בממוצע למשחק. הוא חזר לקבוצה ב-2002 ושיחק 14 משחקים בהם קלע 2.8 נקודות בממוצע למשחק. לאחר מכן עבר לשחק במכללת נורת'איסטרן בין השנים 2002-2006. ב-2006 הוא חזר לשחק בפוארטו ריקו, הפעם בקבוצה קנגרחרוס דה סנטורסה. בקבוצה זו הוא שיחק תשעה משחקים וקלע 10.4 נקודות בממוצע למשחק. אחרי שבראה סיים את קריירת המכללות שלו מגלי הכישרונות הגיעו למסקנה שבראה הוא ריבאונדר טוב יחסית לגובהו, מוסר טוב, וקלעי גמיש. בראה החליט להתמודד על בחירתו בדראפט 2006 של ליגת ה-NBA. הוא לא נבחר כלל, והחל לשחק בליגות הקיץ כשחקן חופשי וקיווה לקבל חוזה. בראה היה חלק מקבוצת גולדן סטייט ווריורס בליגת הקיץ בלאס וגאס. אחר כך הוא שיחק עם דאלאס מאבריקס בליגת קיץ אחרת. ביחד איתם הוא קלע 12.0 נקודות עם 6.7 אסיסטים ב-25.0 דקות בממוצע למשחק. ב-30 באוקטובר 2006 חתם בראה בצורה רשמית בדאלאס מאבריקס על חוזה לעונה אחת. לבראה היו משחקי קדם-עונה מוצלחים, מה שעזר לו להשיג את החוזה בו הוא מקבל 400,000 דולר. הופעת הבכורה שלו בקבוצה הייתה ב-4 בנובמבר, ותפקידו היה מחליף שני בעמדת הרכז. ב-17 בינואר 2007 נשלח בראה לליגת ה-NBDL, ליגת הפיתוח של ה-NBA. שם הוא ישחק בקבוצה פורט וורת' פליירס. בראה הספיק לשחק בפליירס 8 משחקים לפני שהוחזר לדאלאס. בפליירס קלע בראה יותר מ-40 נקודות בשני משחקים. לבראה הייתה ההופעה הטובה ביותר ב-NBDL בעונה זו, כשקלע 43 נקודות (שיא עונה בליגה) ב-18 מ-24 מהשדה בהפסד לאיידהו. הוא השיג 41 נקודות ב-16 מ-23 מהשדה בניצחון על דקוטה וויזארדס. בשני המשחקים הבאים השיג בראה דאבל דאבל פעמיים. הראשון היה כשקלע 17 והוסיף 10 אסיסטים בניצחון על איידהו, והשני כשקלע 25 והוסיף 11 אסיסטים בניצחון על דקוטה. בעקבות זאת הוא נבחר לתואר שחקן השבוע ב-NBDL ב-29 בינואר 2007. ממוצעיו של בראה בשבוע הזה היו 31.5 נקודות, 7.5 אסיסטים ו-6.0 ריבאונדים בממוצע למשחק. המספר היחידי שאין בו שימוש בקבוצה פורט וורת' פליירס הוא 11, מספרו של בראה. אחרי שהרשים בליגת הפיתוח הוחזר בראה לשחק במאבריקס. ב-12 במרץ 2007 קלע בראה את השלשה הראשונה בקריירת ה-NBA שלו במשחק נגד גולדן סטייט ווריורס. יומיים לאחר מכן הוא השיג את החסימה הראשונה שלו בליגה, על ליאנדרו ברבוסה במשחק נגד פיניקס סאנס. לקראת סיום העונה הוא קיבל יותר דקות משחק ממאמנו. ב-11 באפריל באותה שנה השיג בראה את שיא הקריירה שלו בנקודות עד אז כשקלע 13 במשחק נגד מינסוטה טימברוולבס. הוא הוסיף 3 ריבאונדים ו-3 אסיסטים במשחק זה. משחק אחד לאחר מכן הוא שבר את השיא שלו כשקלע 16 נקודות נגד יוטה ג'אז. ב-17 באפריל פתח בראה לראשונה בקריירת ה-NBA שלו בחמישייה במשחק נגד גולדן סטייט. במשחק זה הוא קלע 13 נקודות עם 10 ריבאונדים, שיא קריירה עד אז ודאבל דאבל ראשון ב-NBA. את עונת 2006/2007 סיים בראה עם ממוצע של 2.4 נקודות בממוצע למשחק ב-33 משחקים. בראה שיחק בליגת הקיץ בלאס וגאס במאבריקס ביחד עם פופס מנסה-בונסו ומוריס אגר מקבוצתו. הוא נבחר לחמישיית הליגה כשהשיג ממוצעים של 14.4 נקודות עם 6.2 אסיסטים ו-3.0 ריבאונדים בממוצע למשחק. בראה הוביל את המאבריקס בנקודות ובאסיסטים, ועזר להם לסיים את המשחקים במאזן 5 ניצחונות וללא הפסדים. במשך כמה זמן מתוך עונת 2007/2008 שיחק בראה כרכז הפותח של המאבריקס, בעקבות פציעתו של הגארד הפותח דווין האריס. בהופעת הבכורה שלו בחמישייה קלע בראה 25 נקודות, כשהוא מדייק ב-9 מתוך 11 זריקותיו מהשדה. בעונה זו הוא שיחק 44 משחקים, ופתח בחמישייה 9 פעמים. הוא השיג ממוצע נקודות של 4.3 למשחק. במשחק הראשון של סדרת הפלייאוף הראשונה נגד ניו אורלינס הורנטס קלע בראה 8 נקודות, הנקודות הראשונות שלו בקריירה בפלייאוף. הוא השתתף בפלייאוף הזה במשחק אחד בלבד, כך שממוצע הנקודות שלו הוא 8. בעונת 2008/2009 גדל תפקידו של בראה במאבריקס באופן משמעותי. בעונה זו נפצעו ג'ייסון טרי, ג'רי סטקהאוס וג'וש הווארד, שפינו לבראה את דקותיהם. בעונה זו קיבל בראה הרבה יותר דקות מאשר בעונות הקודמות. בעונה שעברה קיבל בראה 10.5 דקות בממוצע, בעונה זו הוא קיבל 20.3 בממוצע, כמעט כפול. המאמן ריק קרלייל התחיל לפתוח בחמישייה באופן קבוע עם שלושה גארדים, שהיו ג'ייסון קיד (שהגיע בטרייד), ג'ייסון טרי ובראה. ב-20 בפברואר 2009 קלע בראה שיא קריירה בנקודות, עם 26 בהפסד ליוסטון רוקטס. בעונה זו שיחק בראה ב-79 משחקים, ופתח בחמישייה ב-15 מהם. הוא קלע 7.8 נקודות עם 2.2 ריבאונדים בממוצע למשחק. בסדרת הפלייאוף הראשונה נגד סן אנטוניו ספרס פתח בראה לראשונה בחמישייה בפלייאוף, זאת בעקבות פציעתו של אנטואן רייט. על בראה הוטלה המשימה לעצור את הרכז של הספרס, טוני פארקר. במשחק הבכורה שלו בחמישייה בפלייאוף הוא קלע 13 נקודות והוסיף 7 אסיסטים. בעונת 2009/2010 השיג בראה ממוצעים של 7.6 נקודות עם 3.3 אסיסטים למשחק, כשרוב הזמן הוא עולה מהספסל. בעונה זו הוא שיחק ב-78 משחקים ופתח בחמישייה ב-18. שיא הנקודות שלו בעונה זו הוא 23, אותו השיג פעמיים בשתי פתיחות שלו בחמישייה בחודש דצמבר. הוא קלע 14 נקודות באחד המשחקים בסדרת הפלייאוף הראשונה של המאבריקס נגד הספרס. ביוני 2010 ניצלו המאבריקס את האופציה שלהם על בראה והחתימו אותו לעונת 2010/2011. הוא קיבל 1,800,000 דולר. בעונה זו הוא פתח ב-2 משחקים בלבד בחמישייה, ושיחק ב-81. הוא השיג ממוצעים של 9.5 נקודות עם 3.9 אסיסטים למשחק. בנוסף הוא קלע בעונה זו שיא קריירה של 29 נקודות במשחק נגד מילווקי באקס. את חודש פברואר הוא סיים עם ממוצעים של 13.6 נקודות עם 5.0 אסיסטים למשחק. בפלייאוף עברו המאבריקס בסיבוב הראשון את פורטלנד טרייל בלייזרס, ובחצי גמר המערב פגשו את האלופה היוצאת לוס אנג'לס לייקרס. במשחק השני בסדרה נגד הלייקרס קלע בראה 12 נקודות כשקלע מהספסל, ועזר למאבריקס להשיג ניצחון חוץ חשוב. 24 שניות לסיום המשחק כשהתוצאה הייתה כבר כמעט בטוחה, ביצע פורוורד הלייקרס רון ארטסט עבירה גסה על בראה והורחק. אחרי המשחק שיבחו הלייקרס את בראה, ומאמנם פיל ג'קסון אף השווה אותו לכריס פול. קובי בראיינט אמר:"בראה בעט לנו בתחת". במשחק הרביעי בסדרה ניצחו המאבריקס גם כן, והדיחו את הלייקרס בסוויפ, 4-0. במשחק זה בראה היה הקלעי השני בטיבו במאבריקס, כשקלע 22 והוסיף 8 אסיסטים. במהלך הרבע הרביעי שלח אנדרו ביינום מרפק לעברו של בראה במהלך שבראה ניסה לקלוע צעד וחצי. בראה נפל בצורה קשה וביינום הורחק באופן מיידי. בראה התאושש מהמכה ושיחק כבר בהמשך המשחק. לאחר מכן התנצל ביינום בפני בראה, אך הליגה השעתה אותו בכל זאת מחמשת משחקי הליגה הראשונים של העונה הבאה. בגמר של העונה הזו התמודדו המאבריקס נגד מיאמי היט, וניצחו 4-2. זוהי האליפות הראשונה שלוקח בראה בקריירה. במשחק האחרון בסדרה נגד ההיט הוא קלע 15 נקודות. אחרי עונת האליפות עם דאלאס בראה והקבוצה לא הסכימו על אפשרות לחידוש חוזהו. אחרי שביתת השחקנים בתחילת עונת 2011/2012 חתם בראה במינסוטה טימברוולבס על חוזה לארבע עונות בשווי 19 מיליון דולרים. עקב פציעות בקרסול ובירך שיחק בראה רק 44 משחקים, בעונה שהתקצרה בגלל השביתה. בעונה זו השיג בראה את הטריפל דאבל הראשון שלו, ובחלקים מהעונה פתח בחמישייה של הקבוצה אחרי פציעות של שחקנים כריקי רוביו וקווין לאב. בעונת 2012/2013 נפצע בראה בכף רגל שמאל ופספס כמה משחקים, אך סיים את העונה עם ממוצעים של 11.3 נקודות, 4 אסיסטים ו-2.8 ריבאונדים. בעונה הבאה בראה היה הרכז המחליף של הקבוצה, שלא העפילה לפלייאוף בכל תקופתו שם. בסיום העונה נופה בראה מסגל מינסוטה. בסתיו 2014 חתם בראה שוב בדאלאס לעונה אחת, שהוארכה לחוזה לארבע עונות בשווי 16 מיליון דולרים בסיום עונת 2014/2015. בעונה זו בלט בראה בדאלאס, גם עקב פציעת הרכז הפותח דרן ויליאמס, אך שוב נפצע, הפעם ברצועת הירך, פציעה שהטרידה אותו במהלך העונה וגם בפלייאוף, בו הקבוצה הודחה בסיבוב הראשון. בעונת 2016/2017 שיחק ב-35 משחקים בלבד בשל פציעה בשריר הסובך השלש ראשי, ובעונת 2018/2019 הוגבל ל-38 משחקים לאחר שנפצע בגיד האכילס. על אף שהיה כשיר לשחק בעונת 2019/2020, שותף בראה ב-29 משחקים בלבד, וקלע 7.7 נקודות ב-15.5 דקות בממוצע למשחק. בדצמבר 2020 שוחרר מהמאבריקס. בינואר 2021 חתם בקבוצת אסטודיאנטס הספרדית עד תום העונה. בראה החל לשחק בנבחרת פוארטו ריקו בנבחרת לגילאי 19 ומטה. הוא השתתף באליפות העולם לגילאי 19 ומטה, ושם הוא סיים במקום השלישי בשוויון עם עוד שחקן בהצבעה ל-MVP של הטורניר. ההופעה הבאה שלו בנבחרת הגיעה בתחרות ה-Centrobasket לגילאי 21 ומטה. התחרות התקיימה במולדתו, פוארטו ריקו, וביחד עם נבחרתו זכה במדליית הזהב. בראה נבחר ל-MVP של הטורניר אחרי שהוביל אותו בנקודות, אסיסטים וחטיפות. ההופעה האחרונה שלו בנבחרות הצעירות הגיעה באליפות העולם לגילאי 21 ומטה. את התחרות הוא סיים כקלעי הרביעי בטיבו, עם 17.6 נקודות בממוצע למשחק. הוא הוסיף 7.3 אסיסטים בממוצע למשחק ונבחרתו סיימה במקום השביעי. ביולי 2006 ערך בראה את הופעת הבכורה שלו בנבחרת הבוגרת של מולדתו, נבחרת פוארטו ריקו. הוא עשה זאת בטורניר אליפות מרכז אמריקה והקאריביים, בו זכתה נבחרתו במדליית זהב. בגמר הטורניר קלע בראה שלשה חשובה 14 שניות לסיום המשחק מול נבחרת פנמה, שנתנה את המדליה לפוארטו ריקנים. נבחרתו סיימה את הטורניר במאזן מושלם ללא הפסדים. בראה נבחר ל-MVP של הטורניר. בראה פתח בחמישייה בעמדת הרכז בטורניר פאן אמריקה ב-2007. בטורניר זה נבחרתו זכתה במדליית הכסף. ב-2007 השתתף בראה באליפות אמריקה, שהתקיימה בארצות הברית. הוא זכה ביחד עם נבחרתו במדליית הארד. ב-2008 השתתף בראה במספר טורנירי הכנה לקראת אולימפיאדת בייג'ינג. במשחקים האלו הוא תורגל בעמדת הרכז הפותח. תחרות מוקדמות האולימפיאדה החלה ב-14 ביולי, ותפקידו של בראה היה לשמש כמחליף לשחקן קרלוס ארויו. בסופו של הטורניר הפוארטו ריקנים לא הצליחו להעפיל לאולימפיאדה. בראה קלע בטורניר זה 12.4 נקודות עם 3.2 ריבאונדים בממוצע למשחק. בראה המשיך לשחק בתפקיד הרכז המחליף גם בטורניר Centrobaske‏ 2008. הוא קלע 31 נקודות נגד נבחרת פנמה ו-30 נגד הרפובליקה הדומיניקנית. בשני המשחקים האחרונים של הטורניר חזר בראה לשחק בחמישייה. נבחרתו זכתה במדליית הזהב, ובראה נבחר ל-MVP של משחק הגמר. ב-2009 קבוצתו, דאלאס מאבריקס, לא הרשו לו להשתתף באליפות אמריקה 2009. החלטה זו הייתה מבוססת על העובדה שבראה ערך ניתוח בכתפו השמאלית במהלך הקיץ, והם לא רצו שבטורניר מצב הפציעה יוחמר. בראה חזר לשחק בנבחרתו בטורניר Centrobaske‏ 2010, בו הוא שימש כרכז הפותח. קרלוס ארויו הוצב מחדש בעמדת הקלע הפותח. נבחרת פוארטו ריקו זכתה שוב במדליית הזהב. בראה מסר 7.0 אסיסטים בממוצע למשחק והוביל את הטורניר בקטגוריה הזו. בנוסף, הוא קלע 13.8 נקודות בממוצע למשחק ונבחר לחמישיית השחקנים הטובים ביותר לאורך הטורניר.ב-10 בדצמבר 2011 הוא חתם עם מינסוטה חוזה לשנתיים בהם יקבל 30 מיליון דולר. ב-2011 הגיעו דיווחים שבראה נמצא במערכת יחסים עם מיס תבל בפוארטו ריקו ובעולם לשנת 2006, זולייקה ריברה. בשל שביתת שחקנים ב-NBA התקיימו בעונת 2011/2012 66 משחקים בלבד מדיה וקבצים בנושא חוסה חואן בראה בוויקישיתוף חוסה חואן בראה, ברשת החברתית אקס (טוויטר) חוסה חואן בראה, ברשת החברתית אינסטגרם פרופיל, באתר Basketball-Reference פרופיל, באתר Sports-Reference פרופיל, באתר eurobasket פרופיל, באתר פיב"א פרופיל, באתר ליגת ה-NBA פרופיל, באתר ESPN פרופיל, באתר ליגת העל הספרדית בכדורסל (בספרדית) אתר השחקן הרשמי ראול אלזגה סנצ'ז-ברט'ון, Barea pronostica un anillo de campeonato (בספרדית), באתר Primera.Hora‏, 29 בספטמבר 2007 פרננדו מרטינז טורס, Siglo de (בספרדית), באתר Tu Revista Es Vida‏, 14 ביוני 2010 חוסה.ר. אורטוזאר, José Juan Barea se queda en los Mavericks (בספרדית), באתר El Vocero‏, 27 בספטמבר 2007 דייב טלפ, Barea Headed North , באתר Scout,‏ 23 באפריל 2002 Jose Barea Bio Page, באתר NBA.COM Jugador – Barea Mora, Jose Juan, באתר Baloncesto Superior Nacional‏, 2 באוגוסט 2007 ירונה ארבל, 2003 World Junior Championships, באתר NBA.DRAFT.NET‏, 13 באוקטובר 2007 וולטר וייה, Barea To Get Shot With Warriors, באתר Miami Tropics‏, 29 ביוני 2006 PUR – Barea player of the week in the NBDL, באתר Fiba‏, 29 בינואר 2007 D-League Performer of the Week: January 29, 2007, באתר National Basketball Association‏, 29 בינואר 2007 Latest News – Mavericks, באתר rotoworld‏, 18 באפריל 2007 וולטר וייה, Barea Makes All-Star Team, באתר Miami Tropics‏, 16 ביולי 2007 ג'יימי ארון, Barea, Nowitzki hit 9-of-11 to carry Mavs past woeful Kings, באתר Yahoo! Sports‏, 4 בנובמבר 2007 כריס דאנקן, Brooks scores 19, sinks big 3 in Rockets’ win, באתר Yahoo! Sports‏, 20 בפברואר 2009 ג'יימי ארון, Mavericks slap around Spurs—within the rules, באתר Yahoo! Sports‏, 24 באפריל 2009 J.J. Barea Game Log, באתר Yahoo! Sports Boykins scores 26 points, Bucks beat Mavs, באתר Yahoo! Sports‏, 2 ביוני 2011 Jose Juan Barea Game-by-Game Stats, באתר ESPN גרג בקהאם, Dirk blasts Lakers again, sends Mavs to 2-0 lead, באתר Yahoo! Sports‏, 5 במאי 2011 אדי ספקו, Kobe Bryant: Barea's success wasn't Dirk's doing; J.J. 'kicked our ass' , באתר Dallas News‏, 6 במאי 2011 אריק פרימן, Andrew Bynum suspended five games for flagrant foul, באתר Yahoo! Sports‏, 10 במאי 2011 דייב מקמנמין, Andrew Bynum sorry for decking Barea, באתר ESPN‏, 10 במאי 2011 דאלאס משחררת את חביב הקהל בראה, באתר ESPN,‏ 10 בדצמבר 2020 "Estudiantes: ufficiale il colpo J.J. Barea". Sportando (באיטלקית). נבדק ב-2021-01-23. ירונה ארבל, WORLD CHAMPIONSHIP FOR JUNIORS 2003, באתר Eurobasket.com‏, 20 ביולי 2003 אלכס פיגרואה, Brasil ganó y Puerto Rico se llevó plata (בספרדית), באתר Primera Hora‏, 29 ביולי 2007 José BAREA Player Statistics, באתר 2008 Olympic Qualifying Tournament for Men‏, 25 ביולי 2008 לסטר חימנז, José Juan Barea no podrá jugar en el Premundial (בספרדית), באתר Primera Hora‏, 12 באוגוסט 2009 ג'ף קפלן, J.J. Barea dating Miss Universe 2006, באתר ESPN‏, 30 במרץ 2011